Doložka
finančných, ekonomických, environmentálnych vplyvov, vplyvov na zamestnanosť a podnikateľské prostredie 

1.	Vyčíslenie odhadu dopadov na verejné financie
Náklady spojené s realizáciou Návrhu opatrení na zosúladenie rodinného a pracovného života na rok 2006 s výhľadom do roku 2010 budú hradené v rámci limitov príslušných rozpočtových kapitol Ministerstva práce, sociálnych vecí a rodiny SR, Ministerstva vnútra SR, Ministerstva školstva SR, Ministerstva hospodárstva SR, Ministerstva dopravy, pôšt a telekomunikácií SR, Ministerstva výstavby a regionálneho rozvoja. Realizácia úloh nepredstavuje ďalšie zvýšenie finančných prostriedkov nad rámec schváleného rozpočtu verejnej správy na roky 2005 –2007 ani schválených východísk v zmysle uznesenia vlády SR č. 296/2006 k informácii o východiskách rozpočtu verejnej správy na roky 2007 - 2009.    
Plnenie opatrení je zabezpečené v rámci Národného strategického referenčného rámca Slovenskej republiky na roky 2007 – 2013, ktorý predstavuje referenčný nástroj na prípravu programovania fondov. Stanovuje národné priority, ktoré budú spolufinancované zo štrukturálnych fondov a Kohézneho fondu v programovom období 2007 – 2013 v nadväznosti na Strategické usmernenia Spoločenstva, ktoré definujú rámce pre intervencie fondov na európskej úrovni. 
V rámci Operačného programu Zamestnanosť a sociálna inklúzia bolo navrhnuté opatrenie 1.5. Podpora zosúladenia rodinného a pracovného života a opatrenie 2.1. Podpora sociálnej inklúzie a zosúladenia pracovného a rodinného života prostredníctvom rozvoja sociálnych služieb a opatrení sociálnoprávnej ochrany detí a sociálnej kurately v Bratislavskom kraji.

2.	Odhad dopadov na obyvateľov, hospodárenie podnikateľskej sféry a iných právnických osôb
Realizáciou predloženého Návrhu opatrení na zosúladenie rodinného a pracovného života na rok 2006 s výhľadom do roku 2010 sa nepredpokladá negatívny vplyv na obyvateľov a ani  hospodárenie podnikateľskej sféry a iných právnických osôb, ale práve naopak predpokladá sa pozitívny dopad na obyvateľov a zvyšovanie kvality života najmä prostredníctvom štrukturálnych fondov a Kohézneho fondu v rámci strategickej priority Ľudské zdroje a vzdelávanie.

3.    Odhad dopadov na životné prostredie 
Realizáciou predloženého návrhu sa nepredpokladá negatívny vplyv na životné prostredie.
 
4.    Odhad dopadov na zamestnanosť
Realizáciou predloženého návrhu sa predpokladá pozitívny dopad na zamestnanosť. Opatrenia budú komplementárne doplnené rozsiahlymi intervenciami do infraštruktúry vzdelávacích zariadení a zariadení verejných sociálnych služieb a tvorby nových a kvalitnejších pracovných miest finančnou podporou zo štrukturálnych fondov a Kohézneho fondu (špecifická priorita podpora rastu zamestnanosti a sociálnej inklúzie a ďalšie). 

5.    Analýza vplyvov na podnikateľské prostredie
Realizáciou predloženého návrhu sa predpokladá pozitívny vplyv na podnikateľské      prostredie.